Bižas ezers (Andrupenes pagasts)
Šis raksts ir par ezeru Andrupenes pagastā. Par citām jēdziena Bižas ezers nozīmēm skatīt nozīmju atdalīšanas lapu. Bižas ezers (arī Biža ezers) ir sekls caurteces ezers Krāslavas novada Andrupenes pagastā. Izvietojies pagasta ziemeļdaļā, Rāznas nacionālā parka teritorijā. Krasti slīpi, lēzeni; dibens dūņains, dūņu slānis >3 m, iegūst sapropelis. Ezerā 6 salas ar kopējo platību 2,5 ha, lielākā no tām — Liepu sala. Ietek 8 strauti un grāvji, kā arī Olusņica no Oloveca ezera; iztek Balda. Mīt asaris, rudulis, rauda, līdaka, līnis, sudrabkarūsa, karūsa, plaudis, plicis, vēdzele, ķīsis, rotans. Ir peldvieta, atpūtas vieta. Gar ezera ziemeļaustrumu galu iet autoceļš P57.